Komisjoni määrus (EÜ) nr 141/2002,

25. jaanuar 2002,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2433/2001, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4]) artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 jätkuvalt tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. jaanuar 2002

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 329, 14.12.2001, lk 4.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Kolme jalaga krakeleeritud klaasist nõu kõrgusega umbes 9 cm, mille ülaosas on ringikujuline ava läbimõõduga ligikaudu 7,5 cm. Nõusse võib asetada küünla.Nõu esitatakse ilma küünlata.(Vt foto A) | 70139900 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 7013 ja 70139900 sõnastusega. Klaasnõu ei ole mõeldud küünla hoidmiseks püsiasendis ning seetõttu puuduvad sellel rubriiki 9405 kuuluva küünlajala omadused. |

2.Komplekt kolmest esemest, mis on jaemüügiks pakendatud kartongist karpi; koosneb järgmistest esemetest:värvitust klaasist nõu kõrgusega umbes 15 cm, mille ülaosas on ringikujuline ava läbimõõduga ligikaudu 11 cm,silindrikujuline küünal kõrgusega ligikaudu 4,5 cm ja läbimõõduga ligikaudu 5 cm,ligikaudu 150 g peenikest liiva kilekotis.Küünal asetatakse klaasseadme põhjas olevale liivale.(Vt foto B) | 70139900 | Klassifikatsioon määratakse kindlaks koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 7013 ja 70139900 sõnastusega. Kolm eset vastavad kauba komplektina esitamise kriteeriumidele. Klaasnõu annab komplektile selle iseloomulikud omadused. Klaasnõu ei ole mõeldud küünla hoidmiseks püsiasendis ning seetõttu puuduvad sellel rubriiki 9405 kuuluva küünlajala omadused. |

+++++ TIFF +++++

+++++ TIFF +++++

--------------------------------------------------